**Išrašas**

**KLAIPĖDOS MIESTO SAVIVALDYBĖS TARYBA**

**KULTŪROS, ŠVIETIMO IR SPORTO KOMITETAS**

**POSĖDŽIO PROTOKOLAS**

2021-09-22 Nr. TAR-97

Posėdis vyko 2021-09-16. Pradžia 15.00 val.

Posėdžio pirmininkė – Laima Juknienė.

Posėdžio sekretorė – Marija Petrulienė.

1. SVARSTYTA. Klaipėdos miesto savivaldybės tarybos 2021 m. vasario 25 d. sprendimo Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“ pakeitimas.

Pranešėja I. Butenienė teigė, kad Klaipėdos miesto savivaldybės tarybos (toliau – Tarybos) sprendimo projektas parengtas, siekiant pakeisti Klaipėdos miesto savivaldybės (toliau – Savivaldybė) 2021–2023 m. strateginio veiklos plano, patvirtinto Savivaldybės tarybos 2021 m. vasario 25 d. sprendimu Nr. T2-24 „Dėl Klaipėdos miesto savivaldybės 2021–2023 metų strateginio veiklos plano patvirtinimo“, programas. Siūlomi keitimai 11-oje programų bei Investicinių projektų sąraše. Strateginio veiklos plano programos keičiamos, atsižvelgiant į gautas lėšas ekstremaliosios situacijos, susijusios su COVID-19 paplitimu, suvaldymu ir pasekmių sušvelninimu. Buvo priimti teisės aktai, kurie įtakojo strateginio veiklos plano programų turinį; KMSA padaliniai pateikė siūlymus dėl pokyčių programose. Esminiai strateginio veiklos plano pokyčiai: siūloma į strateginį veiklos planą įtraukti naujas papriemones: „VšĮ Klaipėdos vaikų ligoninės įstatinio kapitalo didinimas dėl Priėmimo skyriaus rekonstrukcijos“, „Didžiųjų burlaivių regatos „The Tall Ships Races 2024“, „BĮ Klaipėdos kultūrų komunikacijų centro priešgaisrinio vamzdyno remontas“, „BĮ Klaipėdos Litorinos mokyklos dalyvavimas projekte „Judriosios popietės“, „Vėdinimo ir kondicionavimo sistemų įrengimas“, „Švietimo įstaigų teritorijų sutvarkymo darbai“, „Asmeninės pagalbos teikimo organizavimas“. Papriemonės strateginio veiklos plano programose atsiranda dėl savivaldybės padalinių pateiktų siūlymų bei tarybos, įvairių komisijų bei darbo grupių sprendimų; siūloma padidinti kai kurių investicinių projektų vertę atsiradus papildomų darbų poreikiui bei siekiant intensyvinti projektų įgyvendinimą; siūloma mažinti kai kurių papriemonių finansavimo apimtį: „Malūno parko teritorijos sutvarkymui 2021 m.“, nes projekto I etapo įgyvendinimui buvo numatytos rezervo lėšos, kadangi I etapo rangos darbų sutartis baigėsi š. m. rugpjūčio 27 d., poreikio rezervo lėšoms šiais metais nebus; „Klaipėdos miesto paviršinių nuotekų tinklų įrengimas, remontas ir rekonstrukcija“, nes darbai nupirkti pigiau nei planuota; siūloma didinti kai kurių papriemonių finansavimo apimtį, iš kurių svarbiausios: „Užterštų teritorijų ekogeologinių tyrimų atlikimas ir tvarkymo planų įgyvendinimas“, nes pagal parengtą teritorijos tvarkymo plano sąmatą šiems darbams reikės daugiau nei planuota lėšų; „Mėgėjų sodų teritorijoje savivaldybių institucijų valdomų kelių remontas“, nes planuojama pilnai baigti Baltijos 13-osios g., Baltijos 1-osios g. remonto darbus; „Pėsčiųjų ir dviračių takų, šaligatvių (su dviračių takais) remonto bei įrengimo darbai“, nes planuojama atnaujinti šaligatvius įvairiose vietose Klaipėdos mieste; „VšĮ Jūrininkų sveikatos priežiūros centro įstatinio kapitalo didinimas medicinos įrangai įsigyti“, nes planuojama įsigyti papildomos medicininės įrangos; „BĮ Klaipėdos Prano Mašioto progimnazijos pastato Varpų g. 3 rekonstravimas“, nes 2021 metais numatoma atlikti daugiau darbų nei buvo planuota; „Švietimo įstaigų paprastasis remontas“, nes papildomai planuojama atlikti „Verdenės", S. Dacho progimnazijų laiptinių remonto, „Saulėtekio" progimnazijos patalpų atnaujinimo darbus bei pakeisti švietimo įstaigų laiptinių turėklus pagal galiojančias higienos normas ir kt.

N. Puteikienė siūlė esant galimybei rasti finansines lėšas Mažosios Lietuvos istorijos muziejui (toliau – MLIM), nes skirtų lėšų neužteks reklamai.

I. Butenienė sakė, kad MLIM vadovas nesikreipė dėl didesnių finansavimo lėšų informacijos sklaidai.

A. Cesiulis teigė, kad MLIM vadovas minėjo, kad MLIM tokios finansavimo lėšos būtų tikslingai panaudotos reklamai.

J. Simonavičiūtė klausė ar bus numatytos lėšos 2021-2022 mokslo metams papildomam finansavimui trečiokų mokymui plaukti, kurie tokią galimybę prarado būdami antrokais karantino metu 2020-2021 mokslo metais. Sakė, kad reikėtų koreguoti tvarką dėl ugdymo privačiose ikimokyklinio bei priešmokyklinio ugdymo įstaigose, nes Klaipėdos rajono savivaldybėje yra numatyti didesnės sumos skyrimui kompensavimui už vaikų ugdymą privačiose ikimokyklinio bei priešmokyklinio ugdymo įstaigose.

L. Prižgintienė teigė, kad nepamiršo šios situacijos, sprendžiama galimybė papildomam finansavimui trečiokų mokymui plaukti. Dėl kompensavimo skyrimo tvarkos už vaikų ugdymą privačiose ikimokyklinio bei priešmokyklinio ugdymo įstaigose svarbu tobulinti darant net išimtis. Tokią tvarką spręs ir Spalio mėn. Tarybos posėdyje teiks svarstymui.

L. Juknienė siūlė balsavimu apsispręsti dėl siūlymo numatyti Mažosios Lietuvos istorijos muziejui papildomą finansavimą informacijos sklaidai (reklamai) apie naujai įrengtas ekspozicijas (BALSUOTA: už – 6 (L. Juknienė, A, Cesiulis, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl siūlymo numatyti 2021-2022 mokslo metams papildomą finansavimą trečiokų mokymui plaukti (kurie tokią galimybę prarado būdami antrokais karantino metu 2020-2021 mokslo metais); (BALSUOTA: už – 6 (L. Juknienė, A, Cesiulis, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl siūlymo svarstyti dėl tvarkos pakeitimo siekiant numatyti didesnės sumos skyrimui kompensavimui už vaikų ugdymą privačiose ikimokyklinio bei priešmokyklinio ugdymo įstaigose (BALSUOTA: už – 6 (L. Juknienė, A, Cesiulis, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Siūlymui pritarė, bendru sutarimu.

L. Juknienė siūlė balsavimu apsispręsti dėl sprendimo projekto (BALSUOTA: už – 6 (L. Juknienė, A, Cesiulis, E. Kvederis, N. Puteikienė, J. Simonavičiūtė, R. Idzelevičius), susilaikė – 0, prieš – 0). Sprendimo projektui pritarė, bendru sutarimu.

NUTARTA: Pritarti sprendimo projektui su pastabomis:

1.1. Numatyti Mažosios Lietuvos istorijos muziejui papildomą finansavimą informacijos sklaidai (reklamai) apie naujai įrengtas ekspozicijas;

1.2. Numatyti 2021-2022 mokslo metams papildomą finansavimą trečiokų mokymui plaukti (kurie tokią galimybę prarado būdami antrokais karantino metu 2020-2021 mokslo metais);

1.3. Siūlyti KMSA keisti tvarkos aprašą siekiant numatyti didesnės sumos skyrimą kompensavimui už vaikų ugdymą privačiose ikimokyklinio bei priešmokyklinio ugdymo įstaigose.

Posėdžio pirmininkė Laima Juknienė

Posėdžio sekretorė Marija Petrulienė